CELEX: 32007R1439
Language: bg
Date: 2007-12-05 00:00:00
Title: Регламент (ЕО) № 1439/2007 на Комисията от 5 декември 2007 година относно класирането на някои продукти в Комбинираната номенклатура

7.12.2007   
            
            
               BG
            
            
               Официален вестник на Европейския съюз
            
            
               L 322/8
            
         
      РЕГЛАМЕНТ (ЕО) № 1439/2007 НА КОМИСИЯТА
   
   от 5 декември 2007 година
   относно класирането на някои продукти в Комбинираната номенклатура
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, буква а) от него,
   като има предвид, че:
   
               (1)
            
            
               За да бъде гарантирано еднаквото прилагане на Комбинираната номенклатура, приложена към Регламент (ЕИО) № 2658/87, е необходимо да бъдат приети мерки относно класирането на стоките, посочени в приложението към този Регламент.
            
         
               (2)
            
            
               Регламент (ЕИО) № 2658/87 определя общите правила за тълкуване на Комбинираната номенклатура. Тези правила се прилагат също така към други номенклатури, които са изцяло или частично основани на нея или които добавят подраздели към нея и които са създадени със специфични разпоредби на Общността с цел прилагането на тарифни и други мерки, свързани с търговията със стоки.
            
         
               (3)
            
            
               Съгласно тези общи правила стоките, описани в колона 1 на таблицата от приложението към настоящия регламент, следва да бъдат класирани според кодовете по КН, посочени в колона 2, по силата на основанията, посочени в колона 3.
            
         
               (4)
            
            
               Уместно е да се предвиди, че обвързващата тарифна информация, издадена от митническите органи на държавите-членки във връзка с класирането на стоки в Комбинираната номенклатура, която не е в съответствие с настоящия регламент, може да бъде ползвана от титуляра за срок от три месеца съгласно член 12, параграф 6 от Регламент (ЕИО) № 2913/92 на Съвета от 12 октомври 1992 г. за създаване на Митнически кодекс на Общността (2).
            
         
               (5)
            
            
               Мерките, предвидени в настоящия регламент, са в съответствие със становището на Комитета по Митническия кодекс,
            
         ПРИЕ НАСТОЯЩИЯ РЕГЛАМЕНТ:
   Член 1
   Стоките, описани в колона 1 на таблицата от приложението трябва да бъдат класирани в Комбинираната номенклатура с кодовете по КН, посочени в колона 2 на същата таблица.
   Член 2
   Обвързващата тарифна информация, издадена от митническите органи на държавите-членки, която не е в съответствие с настоящия регламент, може да бъде ползвана за срок от три месеца съгласно член 12, параграф 6 от Регламент (ЕИО) № 2913/92.
   Член 3
   Настоящият регламент влиза в сила на дванадесетия ден след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 5 декември 2007 година.
      
         
            За Комисията
         
         László KOVÁCS
         
         
            Член на Комисията
         
      
   
   
      (1)  ОВ L 256, 7.9.1987 г., стр. 1. Регламент, последно изменен с Регламент (ЕО) № 580/2007 (ОВ L 138, 30.5.2007 г., стр. 1).
   
      (2)  ОВ L 302, 19.10.1992 г., стр. 1. Регламент, последно изменен с Регламент (ЕО) № 1791/2006 (ОВ L 363, 20.12.2006 г., стр. 1).
   
      ПРИЛОЖЕНИЕ
      
                  Описание на стоките
               
               
                  Класиране
                  (код по КН)
               
               
                  Основания
               
            
                  (1)
               
               
                  (2)
               
               
                  (3)
               
            
                  Комплект, състоящ се от няколко лейкопласта и меки подложки, които съдържат следните съставки (в тегловни проценти):
                  
                              
                                          —
                                       
                                       
                                          Турмалин
                                       
                                    
                           
                              4
                           
                        
                              
                                          —
                                       
                                       
                                          Хитозан
                                       
                                    
                           
                              5
                           
                        
                              
                                          —
                                       
                                       
                                          Дървесен оцет
                                       
                                    
                           
                              30
                           
                        
                              
                                          —
                                       
                                       
                                          Перлен прах (минерален продукт от вулканичен произход)
                                       
                                    
                           
                              4
                           
                        
                              
                                          —
                                       
                                       
                                          Чист кварц
                                       
                                    
                           
                              4
                           
                        
                              
                                          —
                                       
                                       
                                          Гликолова киселина
                                       
                                    
                           
                              3
                           
                        
                              
                                          —
                                       
                                       
                                          Декстрин
                                       
                                    
                           
                              50
                           
                        Съгласно информацията върху опаковката продуктът е предназначен да подобри кръвообращението на краката, за да активира метаболизма на клетъчната тъкан и да предизвика детоксикация на тялото.
                  Меките подложки се закрепват с помощта на лейкопластите към ходилата за 8 до 10 часа.
                  Стоката се предлага в картонена сгъваема опаковка за продажба на дребно.
               
               
                  3824 90 98
               
               
                  Класирането се определя от Общи правила 1, 3(б) и 6 за тълкуване на Комбинираната номенклатура и от текстовете на кодове по КН 3824, 3824 90 и 3824 90 98.
                  Стоката не може да се разглежда като препарат за поддържане на кожата, нито за поддържане на краката, тъй като не е създадена главно за тази цел (вж. обяснителните бележки към Хармонизираната система за позиция 3304, (A) (3) и (Б).
                  Меките подложки придават основния характер на стоката. Те не притежават научно доказан терапевтичен ефект за намаляване на отровите в тялото и не могат да бъдат класирани в позиция 3004 или 3005. Следователно те трябва да бъдат класирани като други химически препарати, неупоменати, нито включени другаде.